Ixef II Taṣleḍt n umakun seg tama n uwadem kemmlent abrid»; anina d taɣawsa ssaxdamen wat zik ɣef tebburt neɣ ttawin-tt ɣer lexla mi teččarnen kan ad as-d-slen wat wexxam ad d-sfaqden; maca deg tmacahut-agi anina amzun d amdan yettara-d ṣṣut yal mi ara tettwaḥqer teqcict-nni. Tigawt tis snat «Fuden-t arsan-t-d ad sswen-t aman seg tala, taklit-nni tesswa deg tala n tḥeḍriyin tuɣal d taḥeḍrit, taḥdayt-nni teswa-d deg tala n taklatin tuɣal d taklit »; da-agi yettban-d umakun deg leṣnaf-agi n tliwa, tin n tḥeḍriyin lmeɛna-s tin i d-yessirden dina ɣes ma ur tecbiḥ ara ad tuɣal tecbeḥ, ma d tin n taklatin ɣes ma tecbeḥ akken kan ad d-tessired dina ad tuɣal d tabarkant. Tigawt tis tlata «Ad as-tinni :«Ɛellu ay aẓru ɛellu, ɣef nekk i d-yeǧǧan yemma ɣef ssebɛa watma ass-a taklit arran-tt i wexxam, nekk arran-iyi i tyessawt n yilaɣman». Dɣa setta n yilaɣman ad ttḥessisen, wis ssebɛa-nni d aɛeẓẓug ikess, yewwi-d iman-is iqewwa, ma d wiyeḍ-nni muten seg ṭṭɛafa »; yettban-d umakun deg tigawt-agi acku Ilaɣman-nni yal mi ara slen i tenfalit-nni i dteqqar teḥdayt-nni ad tt-dubun, anagar Alɣem-nni Aɛeẓẓug imi ur isell ara yettnarni, yettqebbi. Ayadayen yessuhamenacku Ileɣman d iɣersiwenur zmirenaraadfahmend acu itcennu teḥdayt-nni. Ma yella d tigawt tis rrebɛa «Tesswa-as akk idammen-is, tuɣal teqcict-nni teḍɛef am wemgar »; teryel i yellan d awadem amakun itess idamen n teqcict deg leɣyab n watmatn-is. Tigawt tis xemsa «Dɣa win yeččan aɛemmuc-nni n teryel ad yafeg »; d tigawt tamakunt imi yal win ara yeččen aɛemmuc-nni i d-yemɣin ɣef uẓekka n teryel ad yafeg.